ป้อมปราการโฮเอินซัลทซ์บวร์ค

ป้อมปราการโฮเอินซัลทซ์บวร์ค () เป็นป้อมปราการบนเขาเฟ็สทุงส์แบร์ค (Festungsberg เขาปราการ) ที่ระดับความสูง 506 เมตรเหนือระดับน้ำทะเล เป็นภูเขาขนาดเล็กในเมืองซัลทซ์บวร์คของประเทศออสเตรีย ป้อมปราการหลังนี้เคยถูกใช้เป็นที่พำนักของเจ้าชายอัครมุขนายกแห่งซัลทซ์บวร์ค มีความยาว 250 เมตร และกว้าง 150 เมตร ป้อมปราการแห่งนี้เริ่มก่อสร้างใน ค.ศ. 1077 ในสมัยอัครมุขนายกเกิบฮาร์ด ฟอน เฮลเฟินชไตน์  และมีการต่อเติมขยายขนาดเรื่อย ๆ จนถึง ค.ศ. 1519 จัดเป็นหนึ่งในป้อมปราการที่ใหญ่ที่สุดที่สร้างขึ้นในสมัยกลาง เมื่อมีการสร้างรถรางเคเบิลขึ้นภูเขาแห่งนี้ใน ค.ศ. 1892 ป้อมปราการโฮเอินซัลทซ์บวร์คได้รับการบูรณะและตกแต่งใหม่เพื่อเป็นแหล่งท่องเที่ยวของเมือง

อ้างอิง 

ปราสาทในประเทศออสเตรีย
สิ่งก่อสร้างในซัลทซ์บวร์ค
สิ่งก่อสร้างในคริสต์ศตวรรษที่ 11
สิ่งก่อสร้างในคริสต์ศตวรรษที่ 16